Subject: Harju-Risti – Riguldi – Võntküla tee (11230) transpordivöönd ja pärandniitude taastamine Nõva-Osmussaare hoiualal
From: "Kristel Klink" <[email-masked]>
To: <[email-masked]>
Date: Fri, 20 Mar 2026 11:37:29 +0200

Tere!

Saadan oma küsimused siia üldisele e-maili aadressile. Palun saatke minu 
kiri edasi õigele isikule. Aitäh!

Kirjutan Teile seoses Keskkonnaameti plaaniga taastada eramaal asuvad 
pärandniidud Riguldi külas, Lääne-Nigula vallas Läänemaal Nõva-Osmussaare 
hoiualal (vt MaRu kaarti).

Niidud asuvad Harju-Risti – Riguldi – Võntküla teest (11230) läänes. Praegu 
on niidud kohati kadakaid täis kasvanud. Plaan olekski puittaimestik 
(kadakad) niidult eemaldada ja niitu veistega karjatama asuda, et avatud 
Loodusdirektiivi I lisa elupaigatüübid taaselustada. Kuna katastriüksused, 
millel niidud asuvad, jooksevad transpordimaal (KÜ 52001:001:0077) asuva 
teeni välja, puudutab see ka mainitud maantee transpordivööndit. Kas seoses 
transpordivööndiga kohaldub niitude taastamisele/taastamistöödele 
mingisuguseid piiranduid? Töid teostataks ainult hoiualas sees. St niidu ja 
maantee vahele jääks rida kadakaid, mis hoiuala piirdest väljas.

Samuti sooviksin teada, kas puitmaterjali ladustusplatsile transpordivööndis 
on mingisuguseid piiranguid, peale kauguspiirangu maanteest.

Esialgu siis selline üldine kiri minu poolt. Vajadusel saan saata lisainfot.

Aitäh info ja abi eest.

Kristel Klink

spetsialist

pärandniitude osakond | Keskkonnaamet

Kopli 76, Tallinn

+ 372 56 884 341

 <http://www.keskkonnaamet.ee/> www.keskkonnaamet.ee | 
<http://www.kaitsealad.ee/> www.kaitsealad.ee